Ο **Παναγιώτης Δελαβίνιας** γεννήθηκε στην Αθήνα το 1989. Είναι απόφοιτος της σχολής Improvibe και συνιδρυτής της σχολής Athens Improv Studio. Έχει παρακολουθήσει δεκάδες σεμινάρια υποκριτικής και Improv Theatre στην Ελλάδα αλλά και στο εξωτερικό.

Είναι ηθοποιός και έχει παίξει σε πολλές παραστάσεις όπως στο Θέατρο Άβατον στην παράσταση "**Improv Comedy Nights**", στη νεανική κωμωδία «**Ο Σωτηράκης**» στον τεχνοχώρο Εργοτάξιο, στην παράσταση «**Θυμάσαι Πώς Γνωριστήκαμε**;» στον πολυχώρο Vault Theatre Plus.

Σειρά πήραν οι παραστάσεις "**Back2Back Improv - Η Ιστορία ΔΕΝ επαναλαμβάνεται**" στο Θέατρο Άλφα.Ιδέα αλλά και η για 2η χρονιά το “**Θυμάσαι Πώς Γνωριστήκαμε**” στο Vault Theatre Plus.

Έχει συμμετάσχει επίσης στην παράσταση “**Εγώ Εδώ**” που πρωτοπαρουσιάστηκε στο Δημοτικό Θέατρο Πειραιά.  Πέρυσι συμμετείχε στην παράσταση **Elizadeath**, όπου παρουσιάστηκε και στην Πάτρα με τεράστια επιτυχία και συνεχόμενα sold out. Επίσης, έχει πρωταγωνιστήσει στις παιδικές παραστάσεις “**Πινόκιο**”, “**Αλαντίν**”, “**Οι Περιπέτειες του μικρού Οδυσσέα**”, “Τα ρούχα του Αυτοκράτορα”, “**Χάνσελ και Γκρέτελ**”, “**Η Έλσα και ο χιονάνθρωπος Φρόντο**” στα θέατρα “Σταθμός”, “Ελπίδας” και “Λύχνος”.

Τα **τελευταία 2 χρόνια** συνεργάζεται με την Κωνσταντίνα Νικολαΐδη στο **«Θέατρον» του Κέντρου Πολιτισμού Ελληνικός Κόσμος**, όπου συμμετείχε στις υπερπαραγωγές «**Όλιβερ Τουίστ**» και «**Οι Άθλιοι**».